Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: a 14/2008. (VI. 3.) KvVM rendelethez
Paragraph Index: 120

3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – Mesterséges vízszabályozással biztosítani kell az égerláp vízszükségletét. 3.1.2. Látogatás – A terület csak a természetvédelmi hatóság engedélyével látogatható. A területen jogszerû gazdálkodást, munkavégzést folytatók részére – tevékenységük elvégzése érdekében – biztosítani kell a belépést. 3.1.3. Terület- és földhasználat – A területen csak õshonos vadfajok tarthatók fenn. – A vadállományt a természetes vadeltartó képességnek megfelelõ szinten kell tartani. – Új burkolt és burkolatlan utak nem alakíthatók ki a területen. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Gyep (rét és legelõ) mûvelési ágú területek kezelése – A gyep használata csak kaszálással történhet. Kaszálásra csak június 20. után kerülhet sor a gyepen fészkelõ madárfajok költésének zavartalansága érdekében. – A gyepen gépi munkák elvégzésére csak száraz talaj esetén kerülhet sor. – A gyep elgyomosodásának megakadályozása érdekében a területet évente legalább egyszer le kell kaszálni. A lekaszált szénát a kaszálást követõ egy hónapon belül el kell távolítani a területrõl. – A becserjésedõ gyepterületeken kézi cserjeirtást kell végezni, a faanyagot el kell szállítani a területrõl. – A gyep trágyázása, szintetikus szerekkel való gyomirtása és felülvetése tilos. – A gyepen tilos szerves trágya és talajjavító anyag deponálása. 3.2.2. Erdõk kezelése – A degradációt jelzõ társulásidegen fajok, elsõsorban az amerikai kõris (Fraxinus americana) egyedeit el kell távolítani. – Elõ kell segíteni az égeres mocsárerdõ (Angelico sylvestris – Alnetum glutinosae) és a rekettyés fûzláp társulásra jellemzõ elegyfafajok betelepedését, megerõsödését. – Az említett, az élõhely rehabilitációját szolgáló beavatkozásokat az élõhely legkisebb bolygatásával a vegetációs idõn kívül kell megvalósítani. – Az erdõápolási és -védelmi munkák során nem használhatók fel kemikáliák. – Az enyves éger (Alnus glutinosa) elpusztult, kiszáradt egyedeit helyükön kell hagyni. – Az égeres mocsárerdõ szegélyében húzódó száraz- és lápcserjéseket meg kell õrizni. – Fakitermelés csak a természetvédelmi célkitûzések elérése érdekében végezhetõ. Az erdõgazdálkodásra vonatkozó további részletes elõírásokat az érvényes körzeti erdõterv tartalmazza. A környezetvédelmi és vízügyi miniszter 15/2008. (VI. 3.) KvVM rendelete a Mátrai Tájvédelmi Körzet természetvédelmi kezelési tervérõl

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes